**AKT**

**LEPPETRAHVI MÄÄRAMISE KOHTA nr 1**

Lepingu nr ja nimetus: **3.2-3/23/2299-1 Riigitee nr 67 Võru – Mõniste – Valga km 40,675 asuva Uskuna silla ehitus koos projekteerimisega**

**17.01.2024** on Töövõtjale **OÜ Taristu Grupp** määratud leppetrahv lepingulistest tähtaegadest mittekinnipidamise eest.

Leppetrahvid lepingu-, kvaliteedi-, tehnoloogia- ja liikluskorraldusnõuete rikkumise puhul määratakse ja vormistatakse Tellija või Tellija Projektijuhi poolt. Leppetrahvi määramise kohta koostatud akti alusel esitab Tellija Töövõtjale nõude leppetrahvi tasumiseks.

|  |  |  |
| --- | --- | --- |
| Märge määramise kohta | Põhjus | Leppetrahvi suurus (eurodes) |
|  | **Keskkonnanõuete eiramise eest** | 2000 |
|  | **Tööde ja materjalide kvaliteedi kontrolliga seotud mõõtmiste, katsetuste ja muude tegevuste eiramise eest** | 1000 |
|  | **Tellija või Inseneri poolt tehtud pistelise proovi tulemusel kvaliteedinõuetest avastatud kõrvalekaldumiste eest, millest Töövõtja ei ole kirjalikult Inseneri teavitanud** | 2000 |
|  | **Omavoliliselt, ilma kooskõlastuseta töövõtja poolt põhjustatud liikluse seiskamise eest tee(de)l vähemalt 5 minutiks** | 600 |
|  | iga järgmise 5 min eest | 2000 |
|  | **Töövõtja poolt tööde ja materjalide kvaliteedi kontrolliga seotud dokumentides, tööde vastuvõtu aruannetes või objektipäevikutes olulise iseloomuga mittetõepäraste andmete esitamise eest** | 3200 |
|  | **Dokumentide sh. kaetud tööde akt, teostusjoonis, objektipäevikute jne mitteõigeaegse või ebakohase täitmise või mittetäitmise eest** | 600 |
|  | sama, teistkordselt | 1000 |
|  | sama, iga järgneva korra puhul | 2000 |
|  | **Objekti teenindusvedudel (pinnase-, asfaltbetooni, konstruktsioonide jne veod) sõidukite (sh veoautodele koos haagisega või ilma, autorongidele, masinrongidele)**  **kehtestatud igakordse registrimassi ületamise eest. Kaalumise puhul on Tellija mõõtmise veaks 5% registrimassist, seda ületades nõuab Tellija leppetrahvi** | iga ületatud  1 kilogrammi eest  1 euro |
|  | **Järgmise etapi või tööde alustamisega viivitamise eest kalendergraafikuga võrreldes (järgmise kattekonstruktsiooni kihi paigaldamisega, märgistustöödega pärast asfaltkatte viimase kihi paigaldamist, piirde- ja tähispostide paigaldamisega pärast teepeenra vastuvõtmist jne)** | Kuni 1000 |
|  | **Tööde tegemisel puudub Tellijaga kooskõlastatud liikluskorraldusprojekt või puuduvad objekti töötsooni tähistavad liiklusmärgid või tähistus ei vasta nõuetele** | 1000 |
|  | **Töövõtjaga seotud isikud ei kasuta objektil nõuetekohaseid ohutusveste või teel töötavad mehhanismid ei kasuta vilkureid** **või vilkur ja selle kasutamine ei vasta LS § 44, § 84 (4)** | 300 |
|  | sama, teistkordselt | 600 |
|  | sama, iga järgneva korra puhul | 1000 |
|  | **Liikluskorralduse muudatustest ei ole liiklejaid teavitatud** | 300 |
|  | **Kõikide muude liikluskorralduse, liikluskorralduse teavitamise või tööohutuse alaste rikkumiste eest või kõrvalekaldumiste puhul** | Kuni 300 |
|  | sama, teistkordselt | 600 |
|  | sama, iga järgneva korra puhul | 1000 |
|  | **Tee seisundinõude rikkumise eest** | 300 |
|  | sama, teistkordselt | 600 |
|  | sama, iga järgneva korra puhul | 1000 |
|  | **Garantiitööde kokkulepitud ajalise, liikluskorralduslike või muude piirangute tähtajast mittekinnipidamise eest** | Kuni 2000 iga päeva eest |
|  | **Järgmise nädala tööde graafiku esitamata jätmise või vale graafiku esitamise või graafikus esitatud tööde mitteteostamise eest** | Kuni 600 |
|  | **Puudulikest töö dokumenteerimistest tulenevad rikkumised** | 300 |
| **X** | **Kõik muud eelpool nimetamata rikkumised, iga rikkumise eest, kuni-** | Kuni 10000 |

|  |
| --- |
| **Tellija projektijuhi selgitused:**  Tellija projektijuht koostas 17.01.2024 leppetrahvi määramise akti, kuna hoolimata Tellija poolt korduvalt antud täiendavatest tähtaegadest, pole Töövõtja korrektselt täitnud:   * Lepingu lisa 3 punkti 4.1.2. kohast kohustust esitada Tellijale kooskõlastamiseks Töövõtja võtmeisikute projektijuhi ja sillaehituse objektijuhi kandidaadid 5 tööpäeva jooksul alates Lepingu sõlmimisest (tähtaeg 15.12.2023, täiendav tähtaeg 08.01.2024, täiendav tähtaeg 10.01.2024).   Täpsemalt on käesolevaks ajaks esitamata võtmeisiku sillaehituse objektijuhi kandidaat.   * Lepingu lisa 2 lisa 2 punkti 3.1. kohustust esitada Tellijale kooskõlastamiseks Töövõtja projekteerimise võtmeisikud projektijuht ja sildade projekteerimise eest vastutav isik 7 päeva jooksul alates lepingu sõlmimisest (tähtaeg 15.12.2023, täiendav tähtaeg 08.01.2024, täiendav tähtaeg 10.01.2024).   Täpsemalt on käesolevaks ajaks esitamata sildade projekteerimise eest vastutava isiku kandidaat, projektijuhi kandidaadiks esitatul puudub nõutud kutsetunnistus ametialal projekteerimise juhtimine.   * Lepingu lisa 2 lisa 2 punkti 1.1. kohustust esitada hiljemalt 14 päeva jooksul pärast lepingu sõlmimist Tellijale ülevaatamiseks ja märksute esitamiseks lepingu täitmiseks rakendatava projekteerimise kvaliteedi tagamise plaan ehk BIM rakenduskava (tähtaeg 22.12.2023, täiendav tähtaeg 08.01.2024, täiendav tähtaeg 15.01.2024).   **Lepingu rikkumise eest määratava leppetrahvi suurus on 2 000 eurot.** |

Akti koostas:

Antti-Armin Pärna

(Tellija Projektijuht)